RESOLUCIÓN do 10 de marzo de 2003, da Delegación Provincial de Pontevedra, pola que se dispón o rexistro, o depósito e a publicación, no Diario Oficial de Galicia, da revisión salarial para o ano 2002, do convenio colectivo do sector da construcción.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 23/04/2003

Vista a acta da revisión salarial para o ano 2002, do convenio colectivo do sector da construcción, con nº de código 3600435, que tivo entrada nesta delegación provincial da Consellería de Asuntos Sociais, Emprego e Relacións Laborais o día 11-2-2003, subscrita en representación da parte económica pola Asociación Provincial de Empresarios da Construcción (APEC), e da parte social, polas centrais sindicais CC.OO., UGT e CIG, en data 3-2-2003. De conformidade co disposto no artigo 30 do convenio colectivo e no artigo 90.2º e 3º, do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo, esta delegación provincial
ACORDA:
Primeiro.-Ordena-la súa inscrición no libro de rexistro de convenios colectivos de traballo, obrante nesta delegación provincial, e a notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación.
Terceiro.-Dispoñe-la súa publicación no Diario Oficial de Galicia.
Vigo, 10 de marzo de 2003.
Joaquín Macías Sánchez
Delegado provincial de Pontevedra
Comisión paritaria do convenio colectivo
da construcción
Asistentes:
UGT:
Lourdes Diz Lorenzo.
José Carlos Rodríguez del Río.
Ramón Carrera Molares.
Manuel Filgueira Campelo.
CC.OO.:
Marcos González Oliveira.
José Joaquín Dasilva Meira.
Laureano Barros Salgueiro.
José Figueroa García.
CIG:
Xosé Xoán Melón González.
Alberto Fernández Campo.
APEC:
Ángel Fernández Presas.
Jesús Fontán Piñeiro.
Anselmo Hernández Luján.
José Luis Campos Novo.
José Manuel Conde Roque.
José Pampillón Alonso.
Asesora:
Yolanda Carballo Muñoz.
En Vigo, o 3 de febreiro de 2003, na sede da Asociación Provincial de Empresarios de la Construcción (APEC), previamente convocados, reúnenense as persoas citadas nas representacións que se indican co obxecto de proceder á revisión das táboas salariais correspondentes ó ano 2002, en virtude da cláusula de garantía salarial no artigo 30 do convenio colectivo provincial para o sector da construcción, que di textualmente: «No suposto de que o incremento anual do índice de prezos ó consumo a 31 de decembro de 2002 supere o 2%, efectuarase unha revisión económica para efectos de que sirva de base para as táboas salariais do ano seguinte, afectando os conceptos económicos: salario, gratificacións extraordinarias, retribución de vacacións e complemento extrasalarial».
Dado que se constatou que o índice oficial de prezos ó consumo (IPC) a 31 de decembro de 2002 foi do 4%, procede revisa-las táboas salariais que serviron de base para realiza-los aumentos salariais do ano 2002, nun 2%, que é a diferencia entre a cláusula de garantía salarial pactada e o IPC final ó 31 de decembro de 2002.
A táboa de salarios anexa á presente acta entrará en vigor o 1 de xaneiro de 2003 e serivirá de base para a negociación das retribucións salariais do convenio colectivo provincial para o dito ano.
Os conceptos que se revisan son os seguintes:
Táboa salarial (documento anexo).
A retribución do contrato para a formación contemplado no artigo 18.9º do convenio colectivo será a seguinte:
Primeiro ano: 513,68 euros.
Segundo ano: 629,88 euros.
Terceiro ano: 662,32 euros.
Colectivos do punto 5º do artigo 18:
Primeiro ano: 740,23 euros.
Segundo ano: 779,20 euros.
Desgaste de ferramentas (artigo 37): 0,57 euros.
Roupa de traballo (artigo 38): 28,15 euros.
Asinan estes acordos a Asociación Provincial de Empresarios da Construcción (APEC) e as centrais sindicais: UGT, CC.OO. e CIG.
Acórdase facultar a Yolanda Carballo Muñoz para proceder ó rexistro desta acta na Delegación Provincial da Consellería de Xustiza, Interior e Relacións Laborais.
Sen máis asuntos que tratar, levántase a sesión.
Táboa de salarios 2002 (rev. 5% s/2001)
Nivel
Salario
14 pagas
iguais
Complemento
extrasalarial
Total
anual
Hora extra
sen compl.
Día
Mes
II
1.124,01
3,61
72,20
16.530,34
15,68
III-IV
880,14
3,61
72,20
13.116,16
12,28
V
821,42
3,61
72,20
12.294,08
11,46
VI
796,65
3,61
72,20
11.947,30
11,11
VII
793,83
3,61
72,20
11.907,82
11,08
VIII
792,09
3,61
72,20
11.883,46
11,05
IX
778,75
3,61
72,20
11.696,70
10,87
X
763,79
3,61
72,20
11.487,26
10,66
XI-XII
755,65
3,61
72,20
11.373,30
10,54
XIII
515,93
3,61
72,20
8.017,22